wickkiey/tamil-wikipedia-chunked huggingface dataset:
# நாழிமலை

**நாழிமலை** என்பது தேனி மாவட்டம் ஆண்டிபட்டி வட்டம் தி. சுப்புலாபுரத்தில் உள்ள ஒரு குன்று ஆகும். இம்மலை ஒரு நாழியைக் கவிழ்த்து வைப்பது போன்று அமைந்திருப்பதால் இப்பெயர் பெற்றது. நாழிமலையில் மல்லேசுவரர் எனும் மல்லையா பெயரிலான சிவன் கோயில் ஒன்று அமைந்துள்ளது. இந்தக் கோயிலில் நடக்கும் புரட்டாசிப் பெரும் பூசைக்கு அருகிலுள்ள கிராம மக்கள் அனைவரும் வருகின்றனர். இந்தக் கோயிலுக்குச் செல்ல படிகள் அமைக்கும் பணி தற்போது நடைபெற்று வருகிறது. இம்மலைக் கரடுகளில் காட்டுப்பன்றி போன்ற வனஉயிரினங்கள் வாழ்கின்றன.
# 1967 இந்தியப் பொதுத் தேர்தல்

இந்தியக் குடியரசின் நான்காம் **நாடாளுமன்றத் தேர்தல் 1967** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு நான்காவது மக்களவை கட்டமைக்கப்பட்டது. ஆட்சியிலிருந்த இந்திய தேசிய காங்கிரசு கட்சி 283 தொகுதிகளில் வென்று மீண்டும் ஆட்சியமைத்தது. இந்திரா காந்தி இரண்டாம் முறையாக பிரதமரானார்.
# 1967 இந்தியப் பொதுத் தேர்தல்

## பின்புலம்

இத்தேர்தலில் நாடாளுமன்றத் தொகுதிகளின் எண்ணிக்கை 520ஆக உயர்த்தப்பட்டிருந்தது. இதில் இரண்டு உறுப்பினர்கள் நேரடியாக நியமிக்கப்பட்ட ஆங்கிலோ-இந்தியர்கள். இந்திய விடுதலைக்குப் பிறகு தொடர்ந்து இந்தியப் பிரதமராகப் பதவி வகித்த ஜவகர்லால் நேரு 1964ம் ஆண்டு மரணடமடைந்தார். அவருக்குப்பின் யார் பிரதமர் ஆவது என்று காங்கிரசுக்குள் எழுந்த கோஷ்டிப் பூசலில் காமராஜர், நிஜலிங்கப்பா தலைமையிலான “சிண்டிகேட்” குழு, மொரார்ஜி தேசாயினைத் தோற்கடித்து லால் பகதூர் சாஸ்திரியைப் பிரதமராக்கியது. ஆனால் பதவியேற்ற இரு ஆண்டுகளுள் சாஸ்திரியும் இறந்து போகவே மீண்டும் தலைவர் தேர்தலில் மோதல் ஏற்பட்டது. தேசாய்க்கு எதிராக இம்முறை சாஸ்திரி அமைச்சரவையில் தொலைத்தொடர்புத்துறை அமைச்சராக இருந்த நேருவின் மகள் இந்திரா காந்தியை பிரதமர் வேட்பாளராக நிறுத்தியது சிண்டிக்கேட். இந்திரா தேசாயை எளிதில் வென்று 1966ல் பிரதமரானார். 1960களில் இந்திய மக்களிடையே காங்கிரசின் செல்வாக்கு பெருமளவு சரிந்திருந்தது. 1962 இந்திய-சீனப் போர், 60களின் மத்தியில் நிலவிய கடும் உணவுப் பற்றாக்குறை, விலைவாசி உயர்வு, இந்திராவுக்குத் தன் தந்தையைப் போல் தனிப்பட்ட செல்வாக்கு இல்லாமை போன்ற காரணங்களாலும், தமிழ்நாடு, பஞ்சாப், மேற்கு வங்காளம் போன்ற மாநிலங்களில் காங்கிரசுக்கு வலுவான எதிர்க்கட்சிகள் உருவாகியிருந்ததாலும் காங்கிரசு பலவீனமான நிலையில் இத்தேர்தலை சந்தித்தது. முந்தைய தேர்தல்களைவிட மிகக் குறைவான அளவு வாக்குகளையும் இடங்களையும் வென்று ஆட்சியமைத்தது.
# 1967 இந்தியப் பொதுத் தேர்தல்

## முடிவுகள்

மொத்தம் 61.04 % வாக்குகள் பதிவாகின
| காங்கிரசு | 40.78 | 283 |  |
| --- | --- | --- | --- |
| சுதந்திராக் கட்சி | 8.67 | 44 |  |
| பாரதிய ஜனசங்கம் | 9.31 | 35 |  |
| சுயேட்சைகள் | 13.78 | 35 |  |
| திமுக | 3.79 | 25 |  |
| இந்திய பொதுவுடமைக் கட்சி | 5.11 | 23 |  |
| சம்யுக்தா சோசலிசக் கட்சி | 4.92 | 23 |  |
| மார்க்சிஸ்ட் கம்யூனிஸ்ட் | 4.28 | 19 |  |
| பிரஜா சோசலிசக் கட்சி | 3.06 | 13 |  |
| வங்காள காங்கிரசு | 0.83 | 5 |  |
| அகாலி தளம் (சந்த் ஃபடேஃக் சிங்) | 0.66 | 3 |  |
| பார்வார்டு ப்ளாக் | 0.43 | 2 |  |
| இந்திய ஒன்றிய முஸ்லிம் லீக் | 0.28 | 2 |  |
| இந்தியக் குடியானவர் மற்றும் தொழிலாளர் கட்சி | 0.71 | 2 |  |
| இந்தியக் குடியரசுக் கட்சி | 2.47 | 1 |  |
| ஒருங்கிணைந்த கோவர்கள் (சேக்வேரா குழு) | 0.07 | 1 |  |
| ஜன கிராந்தி தளம் | 0.13 | 1 |  |
| ஜம்மு காஷ்மீர் தேசிய மாநாட்டு கட்சி | 0.14 | 1 |  |
| மொத்தம் | 100 | 518 | } |
# 1967 இந்தியப் பொதுத் தேர்தல்

## இவற்றையும் காண்க

- சென்னை மாநிலத்தில் இந்திய நாடாளுமன்றத் தேர்தல், 1967
# மக்கள் சக்தி இயக்கம்

**மக்கள் சக்தி இயக்கம்** மக்களின் வளர்ச்சியை மையப்படுத்தும், மக்களை அதிகாரப்படுத்தும் மற்றும் மாற்று அரசியல் நடைமுறைக்கு கொண்டு வரும் நோக்கில் டாக்டர் எம். எஸ். உதயமூர்த்தியால் பிப்ரவரி 1988 ஆம் ஆண்டில் துவங்கப்பட்டது. சமூக அரசியல் மாற்றத்திற்கான இயக்கம் என்ற அறிமுகத்துடன் இந்த இயக்கம் செயல்பட்டு வருகிறது. நதி நீர் இணைப்பினை வலியுறுத்தி இந்த இயக்கம் பலப்பல போராட்டங்களை நிகழ்த்தியுள்ளது. இளைஞர்கள் அரசியலுக்கு வர வேண்டும் என்ற நோக்கில் இந்த இயக்கம் பள்ளி கல்லூரி மாணவர்களிடையே விழிப்புணர்வை ஏற்படுத்தி வந்தது. இளைஞன் ஒருவன் முரசறைவது போன்ற படம் இந்த இயக்கத்தின் சின்னம் ஆகும். இவ்வியக்கத் தலைமையகம் சென்னை கே.கே.நகரில் உள்ளது. தமிழ்நாடு முழுதும் கிளைகள் கொண்ட இந்த இயக்கத்தில் பலர் உறுப்பினராக உள்ளனர்.  
டாக்டர் அ. சண்முகம் 2௦12 ம் ஆண்டிலிருந்து தலைமை ஏற்று நடத்தி வருகிறார்.  
இயக்கத்தின் வெள்ளி விழா ஆகஸ்ட் 2013, 11ம் தேதி பம்மல் சங்கரா நகரில் அமைந்துள்ள ஸ்ரீ சங்கர வித்யாலயா பள்ளியில் இயக்க தலைவர் டாக்டர் அ.சண்முகம் தலைமை ஏற்க, நடந்தேறியது. R.N.ரெங்கநாதன், மாநில பொதுச் செயலாளர் வரவேற்புரை நிகழ்த்தினார். பி.எஸ்.இராகவன் I.A.S சிறப்பு விருந்தினராக கலந்து கொண்டு சிறப்பித்தார். டாக்டர் திருப்பூர் கிருஷ்ணன், டாக்டர் பழனித்துரை, டாக்டர் க. ப. அறவாணன், நடராஜன் IPS ஆகியோர் கலந்து கொண்டு சிறப்புரை ஆற்றினார்கள். கடந்த 25 ஆண்டுகளில் சிறப்பாக செயல்பட்ட இயக்க செயல்வீரர்கள் கௌரவிக்கப்பட்டார்கள்.
# மக்கள் சக்தி இயக்கம்

## வெளியிணைப்புகள்

மக்கள் சக்தி இயக்கம் பற்றிய வலைப் பூ
# குமரி நில நீட்சி (நூல்)

**குமரி நில நீட்சி** என்பது சு.கி.ஜெயகரனால் எழுதப்பட்டு காலச்சுவடு பதிப்பகத்தால் வெளியிடப்பட்ட ஒரு நூல் ஆகும். இலெமூரியா மற்றும் குமரிக்கண்டம் எனும் கருத்துரு உருவான காலந் தொட்டு விரிவாக விளக்கும் இந் நூலுள் இலெமூரியா என்பது ஆங்கிலேயர்களால் உருவாக்கப்பட்ட புனைவு என்பதும் அதையொட்டி தமிழறிஞர்கள் உருவாக்கிய புனைவே குமரிக் கண்டம் என்பதையும் அவர் தனது நூலில் விளக்கி உள்ளார்.  
நூலாசிரியர் ஜெயகரன் சூழல் ஆர்வலரான தியோடர் பாஸ்கரனின் சகோதர் ஆவார்.
# குவுன் டொங் மாவட்டம்

**குவுன் டொங் மாவட்டம்** (Kwun Tong District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில் கவுலூன் கிழக்கில் ஒரு மாவட்டம் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 587,423 ஆகும்.
# வொங் டயி சின் மாவட்டம்

**வொங் டயி சின் மாவட்டம்** (Wong Tai Sin District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில் கவுலூன் கிழக்கில் உள்ள ஒரு மாவட்டம் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 423,521 ஆகும். இந்த மாவட்டத்தில் உள்ள மக்களே ஹொங்கொங்கின் குறைவான கல்வி அறிவைக் கொண்ட மக்களாக இணங்காணப்பட்டுள்ளனர். அத்துடன் குறைந்த வருமானத்தை பெருவோர் இந்த மாவட்டத்தினரே என்றும் அறிய முடிகிறது. மக்கள் அடர்த்தியில் இரண்டாம் இடத்திலும், ஹொங்கொங்கின் பழைய வீட்டுத் தொகுதிகளையும் கொண்ட மாவட்டமும் ஆகும்.
# லியூட்டிக் நடவடிக்கை

**லியூட்டிக் நடவடிக்கை** (*Operation Lüttich*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் போது நாசி ஜெர்மனியின் படைகள் பிரான்சின் நார்மாண்டிப் பகுதியில் நேச நாட்டுப் படை முன்னேற்றத்தை எதிர்த்து நிகழ்த்திய எதிர்த்தாக்குதலாகும். மோர்ட்டைன் பகுதியில் இது நிகழ்ந்ததால், **மோர்ட்டைன் எதிர்த்தாக்குதல்** என்றும் வழங்கப்படுகிறது.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல்வழிப் படையெடுப்பு ஜூல் 6, 1944ல் நார்மாண்டிப் பகுதியில் நிகழ்ந்தது. இரு மாதங்கள் கடற்கரையோரப் பகுதிகளில் நடந்த கடும் சண்டைக்குப் பின்னர் நேச நாட்டுப் படைகள் ஜெர்மானியப் படை வளையத்தை உடைத்து பிரான்சின் உட்பகுதிக்கு முன்னேறத் தொடங்கின. இந்த முன்னேற்றத்தைத் தடுத்து, இழந்த பகுதிகளை மீண்டும் கைப்பற்ற எதிர்த்தாக்குதல் ஒன்றை நிகழ்த்த இட்லர் தனது தளபதிகளுக்கு உத்தரவிட்டார். பிரிட்டானிப் பகுதியில் அமெரிக்கப் படைகள் கைப்பற்றியிருந்த பகுதிகளை மீட்டு, கோடென்ண்டின் தீபகற்கபத்தின் அவராஞ்செசு நகர் வரை முன்னேற ஜெர்மானியப் படைகளுக்கு இலக்குகள் கொடுத்தார். இத்தாக்குதலுக்கு லியூட்டிக் நடவடிக்கை என்று குறிப்பெயர் இடப்பட்டிருந்தது. ஜெர்மானிய களத் தளபதிகள் இட்லரின் உத்தியோடு உடன்படவில்லை. இத்தகைய தாக்குதலுக்கு வெற்றி வாய்ப்பு மிகவும் குறைவு, மாறாக தாக்குதலில் ஈடுபடும் படைப்பிரிவுகள் சுற்றி வளைக்கப்பட்டு அழிக்கப்பட வாய்ப்பு உண்டு என்று மறுத்தனர். ஆனால் அவர்களது கருத்துகளைக் கண்டுகொள்ளாமல் நடவடிக்கையைத் தொடங்க உத்தரவிட்டார் இட்லர்.  
ஆகஸ்ட் 7 அன்று 47வது ஜெர்மானியக் கவச கோர், அமெரிக்கப் படை நிலைகளின் மீது தாக்குதலைத் தொடங்கியது. துவக்கத்தில் சண்டையின் போக்கு ஜெர்மானியர்களுக்குச் சாதகாமவே இருந்தாலும், நேச நாட்டு வான்படைகளின் எதிர்த்தாக்குதலால், ஜெர்மானியத் தாக்குதல் படையில் பெரும்பாலான டாங்குகள் அழிக்கப்பட்டன. தாக்கப்பட்ட நேசநாட்டுப் படைப்பிரிவுகளும் சுதாரித்துக்கொண்டு எதிர்த்துத் தாக்கத் தொடங்கின. இதனால் ஒரு வார சண்டைக்குப் பின்னர், ஜெர்மானிய முன்னேற்றம் தடைபட்டு, தாக்குதலில் ஈடுபட்ட படைப்பிரிவுகள் சுற்றி வளைக்கப்பட்டன. ஜெர்மானியத் தளபதிகள் இட்லரை எச்சரித்தபடியே பல படைப்பிரிவுகள் நேச நாட்டுப் படை வளையத்தில் சிக்கிக் கொண்டதால் ஃபலேசு இடைப்பகுதி உருவாகி விட்டது.
# புனைபெயர்

**புனைபெயர்** என்பது ஓர் எழுத்தாளர் தனக்குத் தானே வைத்துக்கொள்ளும் பெயர். ஒரு படைப்பாளி ஏதோ ஒரு காரணத்திற்காக தனது உண்மையான பெயரைப் பயன்படுத்தாமல் வேறு ஒரு பெயரில் தனது படைப்புகளை வெளியிடலாம். தனிமனிதர்கள் மட்டுமல்லாமல் குழுக்களும் புனைப்பெயரில் தங்கள் படைப்புகளை வெளியிடலாம். தங்கள் உண்மை அடையாளத்தை வெளிக்காட்ட விரும்பாமை, கவர்ச்சியான பெயர்கள் மூலம் நுகர்வோரின் கவனத்தை ஈர்த்தல் போன்றவை புனைபெயர் பயன்படுத்தப்படும் காரணங்களுள் சில.  
புனைபெயர் பட்டப்பெயரன்று. பட்டப்பெயர் என்பது வேறு ஒருவரால் வைக்கப்படுவது. (எ.கா- பாரதி) புனைபெயர் சிறப்புப்பெயரும் அன்று. சங்க இலக்கியத்தில் இருந்த சில பாடல்களை எழுதியவரின் பெயர் தெரியாததால் பாடலிலிருந்து அழகிய உவமையைக் கொண்டு பெயரிடும் மரபு இருந்தது.  
**சில எழுத்தாளர்களின் இயற்பெயரும் புனைப்பெயரும்**  
| முத்தையா | கண்ணதாசன் |  |
| --- | --- | --- |
| கனகசுப்புரத்தினம் | பாரதிதாசன் |  |
| ரெங்கராஜன் | சுஜாதா |  |
| வே. சங்கரன் | ஞாநி (எழுத்தாளர்) |  |
| கி. பழனிச்சாமி | ஞானி (எழுத்தாளர்) |  |
| சொ. விருத்தாச்சலம் | புதுமைப்பித்தன் |  |
| மாடபூசி கிருஷ்ணஸ்வாமி கோவிந்தகுமார் | மதன் |  |
| ராஜகோபால் | சுரதா |  |
| ரிக்கார்டோ இலீசர் நெப்டாலி ரீயஸ் பொசால்தோ | பாப்லோ நெருடா |  |
| அகிலாண்டம் | அகிலன் |  |
| மனோகரன் | எஸ். வி. இராசதுரை |  |
| வேணுகோபாலன் | புஷ்பா தங்கதுரை |  |
| லெ. இராமநாதன் | தமிழ்வாணன் |  |
| விஜயரங்கம் | தமிழ் ஒளி |  |
| தியாகராஜன் | சின்னக்குத்தூசி |  |
| இராம. லெட்சுமணன் | லேனா தமிழ்வாணன் |  |
| ம. லெட்சுமணன் | மணா |  |
| வேங்கட கிருஷ்ணன் | கிருஷ்ணா டாவின்சி | } |  
புதுமைப்பித்தன், கண்ணதாசன் போன்ற சில எழுத்தாளர்கள் ஒன்றுக்கு மேற்பட்ட புனைபெயர்களில் எழுதி வந்தனர்.  
-
# அகமது யாசின்

**ஷேக் அகமது இஸ்மாயில் யாசின்** (*Sheikh Ahmed Ismail Hassan Yassin*, 1937 – மார்ச் 22, 2004) ஹமாஸ் எனும் இஸ்லாமிய இராணுவ இயக்கத்தினையும், ஹமாஸ் கட்சியையும் தோற்றுவித்தவர். இவ்வியக்கம் தற்கொலைப் படை மற்றும் எறிகணைத் தாக்குதல்களை இசுரேலியர்களுக்கு எதிராக தொடுத்துள்ளது. இதனால் உலகின் சில நாடுகள் இதனைத் தீவிரவாத இயக்கம் என அறிவித்துள்ளன. இவ்வியக்கம் பாலஸ்தீனத்தில் மருத்துவமனைகள், கல்விக்கூடங்கள், நூலகங்கள் மற்றும் பிற நல்ல செயல்களை செய்துள்ளதுடன் காசா கரை பகுதியை ஆளுகின்றது. இவ்வியக்கமும் ஷேக் அஹ்மத் யாசினும் காசா கரையில் ஆதரவு பெற்றுள்ளனர்.  
அகமது யாசின், 12 வயதில் தனது நண்பருடன் மல்யுத்த விளையாட்டின் போது ஏற்பட்ட விபத்தினைத்தொடர்ந்து இவருக்கு எழுந்து நடக்கவோ, கைகளைத் தூக்கவோ இயலாது. பார்வை குறைபாடும் உடையவர். 12 வயது முதல் சக்கர நாற்காலி உதவியுடன் வாழ்ந்தார். மார்ச் 22, 2004 அன்று விடியற் காலை தொழுகைக்காக செல்லும் வழியில் இவரை இஸ்ரேலிய இராணுவம் ஹெலிகாப்டர் மூலம் தாக்குதல் நடத்திக் கொன்றது. இந்தத் தாக்குதலில் இவருடன் இருந்த பன்னிரெண்டு பேரும் இறந்தனர். இவர் மீது தொடுக்கப்பட்ட தாக்குதலை தொடர்ந்து பல்வேறு நாடுகளும் ஐக்கிய நாடுகள் சபையும் இஸ்ரேல் மீது கண்டனம் தெரிவித்தது. இவருடைய இறுதி சடங்கில் இரண்டு இலட்சம் பாலஸ்தீனியர்கள் கலந்து கொண்டனர்.
# அகமது யாசின்

## ஆரம்ப வாழ்க்கை

தற்பொழுது இஸ்ரேலிய நாட்டில் உள்ள அசுகெலான் நகருக்கு அருகில் உள்ள அல்-ஜுரா எனும் கிராமத்தில் அஹ்மத் யாசின் பிறந்தார். இவர் பிறக்கும் பொழுது அப்பகுதி ஆங்கிலேயரின் கட்டுப்பாட்டில் இருந்தது. இவரது பாலஸ்தீனிய பாஸ்போர்டில் ஜனவரி 1, 1929 என்று இவரது பிறந்த நாள் உள்ளது ஆனால் தாம் 1938ஆம் ஆண்டு பிறந்ததாக தெரிவித்து உள்ளார். இவரது தந்தை அப்துல்லாஹ் யாசின் தாயார் சஹதா அல்- ஹபீல் ஆவர். அஹ்மத் யாசினுக்கு மூன்று வயதானபோது தந்தை இறந்துவிட தன்னுடைய நான்கு சகோதரர்கள், இரண்டு சகோதரிகளுடன் சேர்ந்து காசாவிற்கு பயணப்பட்டனர். அந்நேரம் முதல் அரேபிய - இஸ்ரேலிய போர் நடந்ததால் இஸ்ரேலிய பாதுகாப்பு படையினரால் அகமது யாசினின் குடும்பம் அல்-ஷாட்டி அகதிகள் முகாமில் அடைக்கப்பட்டனர்.  
அவருக்கு பன்னிரெண்டு வயது இருக்கும்பொழுது தன் நண்பர் அப்துல்லாஹ் அல்-கதிபுடன் மல்யுத்தம் செய்ததில் இவருடைய கழுத்து பகுதியில் அடிபட்டு நாட்கள் கட்டு போட்டு இருந்தார். அந்த கட்டினை பிரித்த அன்றைய நாள் முதல் உடல் செயல்பாடு இல்லாமல் வாழ்ந்தார். நண்பனுடன் ஏற்பட்ட சண்டையில் அவருடைய தண்டுவடம் பாதிக்கப்பட்டு எழுந்து நடக்கவோ ஒரு பொருளை தூக்கவோ முடியாமல் போனது அவருக்கு. யாசின், கைரோ, எகிப்தில் உள்ள அல்-அசார் பல்கலை கழகத்தில் சேர்ந்து படிப்பினை தொடர்ந்தார் ஆனால் அவருடைய இயலாமையால் அங்கே அவரால் தொடர்ந்து கல்வி பெற முடியவில்லை. ஆனாலும் வீட்டில் இருந்தபடியே அரசியல், சமூகவியல், பொருளாதாரம், தத்துவம் மற்றும் இஸ்லாமிய மார்க்க நூல்களையும் கற்றார். தமது 22 ஆம் வயதில் ஹலிமா யாசின் எனும் உறவினரை மணந்து கொண்டார். இவர்களுக்கு 11 பிள்ளைகள் உள்ளனர்.
# துடுப்பாட்ட உலகக்கிண்ண இறுதிப் போட்டி 1992

**துடுப்பாட்ட உலகக்கிண்ண இறுதிப்போட்டி 1992** (*1992 Cricket World Cup Final*, கிரிக்கெட் உலகக்கோப்பை இறுதிப்போட்டி 1992) என்பது ஒருநாள் பன்னாட்டுத் துடுப்பாட்டப் போட்டிகளின் ஐந்தாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 1992 மார்ச் 25 ஆம் நாள் மெல்பேர்ன் துடுப்பாட்ட அரங்கில் நடைபெற்றது. இறுதிப் போட்டியில் இம்ரான் கான் தலைமையிலான பாக்கித்தான் அணி இங்கிலாந்து அணியை 22 ஓட்டங்களால் வெற்றி பெற்று முதல் தடவையாக உலகக் கிண்ணத்தைப் பெற்றுக் கொண்டது.
# துடுப்பாட்ட உலகக்கிண்ண இறுதிப் போட்டி 1992

## இறுதிப் போட்டி அணிகள்

### பாக்கித்தான் அணி

- அமீர் சுஹைல்
- ரமீஸ் ராஜா
- இம்ரான்கான் (அணித்தலைவர்)
- ஜாவீட்மியண்டாட்
- இன்சமாமுல் ஹக்
- வசீம் அக்ரம்
- சலீம் மலிக்
- இஜாஸ் அஹமட்
- மொயின்கான்
- முஸ்தாக் அஹமட்
- ஆகிப் ஜாவிட்
# துடுப்பாட்ட உலகக்கிண்ண இறுதிப் போட்டி 1992

## இறுதிப் போட்டி அணிகள்

### இங்கிலாந்து அணி

- ஜி.ஏ. கூச் (அணித்தலைவர்)
- இயன்பொதம்
- ஏ.ஜே. ஸ்டிவார்ட்
- ஜி.ஏ. ஹிக்
- என்.எச். பெயர்பிரதர்
- ஏ.ஜே. லேம்ப்
- ஸி.ஸி. லுவிஸ்
- டி.ஏ. ரீவ்
- டி.ஆர். பிரிங்கல்
- பி.ஏ.ஜே. டிப்ரடாஸ்
- ஆர்.கே. இலிங்வோத்
# துடுப்பாட்ட உலகக்கிண்ண இறுதிப் போட்டி 1992

## நாணயச்சுழற்சி

இப்போட்டியில் நாணய சுழற்சியில் பாக்கிஸ்தான் அணி வெற்றியீட்டி துடுப்பெடுத்தாட முடிவெடுத்தது.
# துடுப்பாட்ட உலகக்கிண்ண இறுதிப் போட்டி 1992

## நடுவர்கள்

- பி.எல். எல்ரிஜ் (நியுசிலாந்து),
- எஸ். ஏ. பக்னர் (மேற்கிந்திய தீவுகள் அணி)
- போட்டி மேற்பார்வையாளர் பி.ஜே.பி. பேர்க்
# துடுப்பாட்ட உலகக்கிண்ண இறுதிப் போட்டி 1992

## இறுதிப் போட்டி

### பாக்கித்தான் அணியின் துடுப்பாட்டம்

- அமிர் சுஹைல் (பிடி) ஸ்டிவார்ட் (ப) பிரிங்கல் 4
- ரமீஸ் ராஜா (காலில் பந்துபடல்) (ப) பிரிங்கல் 8
- இம்ரான்கான் (பிடி) இலிங்வோத் (ப) இயன்பொதம் 72
- ஜாவீட்மியன்டாட் (பிடி) இயன்பொதம் (ப) இலிங்வோத் 58
- இன்சமாமுல் ஹக் (ப) பிரிங்கல் 42
- வசீம் அக்ரம் (ஓடுகையில் ஆட்டமிழந்தமை) (ஸ்டிவார்ட்) 33
- சலீம் மலிக் (ஆட்டமிழக்காமல்) 0  
உதிரிகள் - 32  
**துடுப்பெடுத்து ஆடாதவர்கள்**
- இஜாஸ் அஹமட், மொயின்கான், முஸ்தாக் அஹமட், ஆகிப் ஜாவிட்  
**மொத்தம்** 6 விக்கட் இழப்புக்கு - 249 (50 ஓவர்கள்)  
**ஆட்டமிழந்த ஒழுங்கு:** 1-20 (அமிர் சுஹைல்), 2-24 (ரமீஸ் ராஜா), 3-163 (ஜாவீட்மியன்டாட்), 4-197 (இம்ரான்கான்), 5-249 (இன்சமாமுல் ஹக்), 6-249 (வசீம் அக்ரம்)  
**இங்கிலாந்து அணியின் பந்து வீச்சு**
- டி.ஆர். பிரிங்கல் 10 - 2 - 22 - 3
- ஸி.ஸி. லுவிஸ் 10 - 2 - 52 - 0
- இயன்பொதம் 7 - 0 - 42 - 1
- பி.ஏ.ஜே. டிப்ரடாஸ் 10 - 1 - 42 - 0
- ஆர்.கே. இலிங்வோத் 10 - 0 - 50 - 1
- டி.ஏ. ரீவ் 3 - 0 - 22 - 0
# துடுப்பாட்ட உலகக்கிண்ண இறுதிப் போட்டி 1992

## இறுதிப் போட்டி

### இங்கிலாந்து அணியின் துடுப்பாட்டம்

- ஜி.ஏ. கூச் (பிடி) ஆகிப் ஜாவிட் (ப) முஸ்தாக் அஹமட் 29
- இயன்பொதம் (பிடி) மொயின்கான் (ப) வசீம் அக்ரம் 0
- ஏ.ஜே. ஸ்டிவார்ட் (பிடி) மொயின்கான் (ப) ஆகிப் ஜாவிட் 7
- ஜி.ஏ. ஹிக் (காலில் பந்துபடல்) (ப) முஸ்தாக் அஹமட் 17
- என்.எச். பெயபிரதர் (பிடி) மொயின்கான் (ப) ஆகிப் ஜாவிட் 62
- ஏ.ஜே. லேம்ப் (ப) வசீம் அக்ரம் 31
- ஸி.ஸி. லுவிஸ் (ப) வசீம் அக்ரம் 0
- டி.ஏ. ரீவ் (பிடி) ரமீஸ் ராஜா (ப) முஸ்தாக் அஹமட் 15
- டி.ஆர். பிரிங்கல் (ஆட்டமிழக்காமல்) 18
- பி.ஏ.ஜே. டிப்ரடாஸ் (ஓடுகையில் ஆட்டமிழந்தமை) (சலீம் மலிக்ஃ மொயின்கான்) 10
- ஆர்.கே. இலிங்வோத் (பிடி) ரமீஸ் ராஜா (ப) இம்ரான்கான் 14  
உதிரிகள் - 24  
**மொத்தம்** சகல விக்கட்டுக்களையும் இழந்து 49.2 ஓவர்களில் - 227  
**ஆட்டமிழந்த ஒழுங்கு:** 1-6 (இயன்பொதம்), 2-21 (ஸ்டிவார்ட்), 3-59 (ஹிக்), 4-69 (கூச்), 5-141 (லேம்ப்), 6-141 (லுவிஸ்), 7-180 (பெயர்பிரதர்), 8-183 (ரீவ்), 9-208 (டிப்ரடாஸ்), 10-227 (இலிங்வோத்)  
**பாக்கித்தான் அணியின் பந்து வீச்சு **
- வசீம் அக்ரம் 10 - 0 - 49 - 3
- ஆகிப் ஜாவிட் 10 - 2 - 27 - 2
- முஸ்தாக் அஹமட் 10 - 1 - 41 - 3
- இஜாஸ் அஹமட் 3 - 0 - 13 - 0
- இம்ரான்கான் 6.2 - 0 - 43 - 1
- அமீர் சுஹைல் 10 - 0 - 49 - 0
# துடுப்பாட்ட உலகக்கிண்ண இறுதிப் போட்டி 1992

## முடிவு

இப்போட்டியில் பாக்கித்தான் அணி இங்கிலாந்து அணியை 22 ஓட்டங்களால் வெற்றி பெற்று முதல் தடவையாக 'பென்ஸன் என்ட் ஹெஜஸ்' உலகக் கோப்பையை தனதாக்கிக் கொண்டது. போட்டியின் சிறப்பாட்டக்காரராக பாக்கிஸ்தான் அணியைச் சேர்ந்த வஸீம்அக்ரம் தெரிவானார்.
# மேல்நோக்கு நாள்

**மேல்நோக்கு நாள்** என்பது பண்டைத் தமிழர் தம் வானியல் அறிவு கொண்டு கணக்கிட்ட நாட்களுள் ஒன்றாகும். நிலநடுக்கோட்டிலிருந்து ஞாயிற்றின் இருப்பிடத்தையும் புவியைச் சுற்றி வரும் நிலவின் நிலையையும் அடிப்படையாகக் கொண்டு, மேல்நோக்கு நாள், கீழ்நோக்கு நாள் என வகைப்படுத்தப்படுகிறது. மேல்நோக்கு நாட்களில் கூறைபோடுதல் போன்ற பூமிக்கு மேல் செய்யும் வேலைகளையும் கீழ்நோக்கு நாட்களில் கிணறு தோண்டுதல், கடைகோல் போடுதல் போன்ற நிலத்தி்ற்குக் கீழே செய்யும் வேலைகளைச் செய்யலாம் என்றும் தமிழர்களிடம் நம்பிக்கை உள்ளது.  
ஒரு நாளின் நட்சத்ரங்களின் அடிப்படையில் அதனை மேல்நோக்கு நாள் என்று கணக்கிடப்படுகிறது.
1. ரோகினி
1. திருவாதரை
1. பூசம்
1. உத்திரம்
1. உத்திராடம்
1. திருவோணம்
1. அவிட்டம்
1. சதயம்
1. உத்திரட்டாதி
மேலே குறிப்பிட்ட நட்சத்திரங்கள் கொண்ட நாட்களை மேல்நோக்கு நாள் எனப்படுகிறது.
# கீழ்நோக்கு நாள்

**கீழ் நோக்கு நாள்** என்பது பண்டைத் தமிழர் தம் வானியல் அறிவு கொண்டு கணக்கிட்ட நாட்களுள் ஒன்றாகும். நிலநடுக்கோட்டிலிருந்து ஞாயிற்றின் இருப்பிடத்தையும் புவியைச் சுற்றி வரும் நிலவின் நிலையையும் அடிப்படையாகக் கொண்டு, மேல்நோக்கு நாள், கீழ்நோக்கு நாள் என வகைப்படுத்தப்படுகிறது. மேல்நோக்கு நாட்களில் கூறைபோடுதல் போன்ற பூமிக்கு மேல் செய்யும் வேலைகளையும் கீழ்நோக்கு நாட்களில் கிணறு தோண்டுதல், கடைகோல் போடுதல் போன்ற நிலத்தி்ற்குக் கீழே செய்யும் வேலைகளைச் செய்யலாம் என்றும் கூறப்படுகிறது.
# கவுலூன் நகர மாவட்டம்

**கவுலூன் நகர மாவட்டம்** (Kowloon City District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில், கவுலூன் கிழக்கில் அமைந்துள்ள ஒரு மாவட்டம் ஆகும். இந்த மாவட்டத்தின் மக்கள் தொகை 2006 ஆம் ஆண்டில் கணிப்பின் படி 362,501 ஆகும். இந்த மாவட்டம் ஹொங்கொங்கில் மூன்றாவது அதிகம் படித்தவர்களைக் கொண்டதும் அதிக வருமான ஈட்டுவோரைக் கொண்டதுமான மாவட்டமாகும். மக்கள் அடர்த்தியைப் பொருத்தமட்டில் மக்கள் அடர்த்தி குறைந்த மாவட்டமாகும்.
# கவுலூன் நகர மாவட்டம்

## பிரதான நகரங்கள்

இம்மாவட்டத்தில் உள்ள பிரதான நகரங்கள்:  
- ஹோ மா டின்
- ஹொங் ஹாம்
- கை டக் விமான நிலைய நகரம்
- மா தாவ் வாய்
- டொ கா வான்
- வம்போ பூங்கா
- கவுலூன் நகரம்
# கவுலூன் நகர மாவட்டம்

## வரலாறு

கவுலூன் நகர மாவட்டம் என்று அழைக்கப்படும் நிலப்பரப்பு முன்னால் கவுலூன் மதில் நகரம் என அழைக்கப்பட்ட நிலப்பரப்பாகும். தற்போது "கவுலூன் மதில் நகரம்" அழைக்கப்பட்ட இடம் "மதில் நகர் பூங்கா" என அழைக்கப்படுகிறது.  
அத்துடன் இந்த கவுலூன் நகர மாவட்டத்தில் தான் முன்னால் பன்னாட்டு விமான நிலையம் இருந்தது. இந்த விமான நிலையம் 1998 யூலை 6 ஆம் திகதி முதல் செக் லொப் கொக் தீவுக்கு இடமாற்றம் செய்யப்பட்டது.  
அத்துடன் முன்னாள் கை டக் விமான நிலையம் இருந்த நிலப்பரப்பு கடலின் மத்தியிலேயே இருந்தது. இந்த நிலப்பரப்பை மீள்கட்டுமானம் செய்து ஒரு பாரிய கை டக் கப்பல் நிறுத்தகம் ஒன்று கட்டப்பட்டு வருகிறது.
# கவுலூன் நகர மாவட்டம்

## பூங்காக்கள்

இந்த மாவட்டத்திலும் சிறிய சிறிய பூங்காக்கள் நிறைய இருந்தாலும், காண்போர் கவரும் நிலப்பரப்பில் பெரிய பூங்காக்கள் இரண்டு உள்ளன.  
- மதில் நகர் பூங்கா
- சங் வொங் டொய் பூங்கா
# கவுலூன் நகர மாவட்டம்

## பல்கலைக்கழகங்கள்

இந்த மாவட்டத்தில் நான்கு பல்கலைக்கழகங்கள் உள்ளன.  
- ஹொங்கொங் நகர் பல்கலைக்கழகம்
- ஹொங்கொங் பெப்டிஸ்ட் பல்கலைக்கழகம்
- ஹொங்கொங் திறந்தவெளி பல்கலைக்கழகம்
- ஹொங்கொங் பல்தொழில் நுட்பப் பல்கலைக்கழகம்
# கரி நாள்

**கரி நாள்** என்பது சோதிடத் துறையில் கூறப்படும் நாட்களுள் ஒன்று ஆகும். தொடரக் கூடாதென்று எண்ணும் செயல்களைக் கரி நாளில் செய்யலாம் என்று கூறுவர்.  
கரி நாள் என்பது கறுப்பு நாள் அல்லது கறுப்பு தினம் என்ற பொருளிலும் வழங்கப்படுகிறது. உதாரணமாக இலங்கையில் போர்க்குற்ற நாள் உள்ளிட்ட சில நாட்களைத் தமிழர்கள் கரிநாளாய்க் கருதுவர்.
# துடுப்பாட்ட உலகக்கிண்ண இறுதிப் போட்டி 2003

**துடுப்பாட்ட உலகக்கிண்ண இறுதிப்போட்டி 2003** (*2003 Cricket World Cup Final*, கிரிக்கெட் உலகக்கோப்பை இறுதிப்போட்டி 2003) என்பது ஒருநாள் பன்னாட்டுத் துடுப்பாட்டப் போட்டிகளின் எட்டாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 2003 மார்ச் 24 ஆம் நாள் ஜோகானஸ்பேர்க் துடுப்பாட்ட அரங்கில் நடைபெற்றது. இறுதிப் போட்டியில் ஆத்திரேலியா அணி இந்திய அணியை வென்று மூன்றாவது தடவையாக உலகக் கிண்ணத்தை வெற்றி கொண்டது.
# துடுப்பாட்ட உலகக்கிண்ண இறுதிப் போட்டி 2003

## நடைபெற்ற திகதி

50 ஓவர்களுக்கு மட்டுப்படுத்தப்பட்ட இப்போட்டி மார்ச் 23 2003ல் நடைபெற்றது.
# துடுப்பாட்ட உலகக்கிண்ண இறுதிப் போட்டி 2003

## நடைபெற்ற அரங்கம்

தென்னாபிரிக்க ஜொஹானஸ்பேர்க் அரங்கம்
# துடுப்பாட்ட உலகக்கிண்ண இறுதிப் போட்டி 2003

## இறுதிப் போட்டி அணிகள்

### ஆத்திரேலியா அணி

- அடம் கில்கிறிஸ்ட்
- எம். எல். ஹெய்டின்
- றிக்கி பொன்டிங் ; (அணித்தலைவர்)
- டி.ஆர். மார்ட்டின்
- டரன் லேமன்
- மைக்கல் பெவன்
- ஏ. சீமொன்
- ஜீ.பி. ஹோக்
- ஏ.ஜே. பிஹேல்
- பிரட்லீ
- கிளென் மெக்ரா
# துடுப்பாட்ட உலகக்கிண்ண இறுதிப் போட்டி 2003

## இறுதிப் போட்டி அணிகள்

### இந்தியா அணி

- சச்சின் டெண்டுல்கர்
- கங்குலி
- மொகமட் கைப்
- வீரேந்தர் சேவாக்
- டார்விட்
- யுவராஜ் சிங்
- மொங்கியா
- ஹர்பஜன் சிங்
- ஜே. சிரிசாந்
- சாகீர் கான்
- ஆஷீஸ் நேரா
# துடுப்பாட்ட உலகக்கிண்ண இறுதிப் போட்டி 2003

## நாணயச்சுழற்சி

இப்போட்டியில் நாணய சுழற்சியில் வெற்றியீட்டிய இந்தியா அணி அவுஸ்திரேலியா அணியை முதலில் துடுப்பாடப் பணித்தது.
# துடுப்பாட்ட உலகக்கிண்ண இறுதிப் போட்டி 2003

## நடுவர்கள்

இந்த ஆட்டத்துக்கான நடுவர்களாகக் களத்தில் மேற்கிந்தியத் தீவுகளைச் சேர்ந்த எஸ். ஏ. பக்னரும், இங்கிலாந்தைச் சேர்ந்த டி. ஆர். ஷெப்பேர்ட்டும், மூன்றாவது நடுவராக ஆர்.இ. கொரிட்சனும் பங்கேற்றனர். போட்டி நடுவராக இலங்கையைச் சேர்ந்த ரன்ஜன்மடுகல்ல பணியாற்றினார்.
# துடுப்பாட்ட உலகக்கிண்ண இறுதிப் போட்டி 2003

## இறுதிப் போட்டி

### ஆத்திரேலியா அணியின் துடுப்பாட்டம்

முதலில் துடுப்பாடிய அவுஸ்திரேலியா அணி 50 ஓவர் நிறைவில் 2 விக்கட் இழப்பிற்கு 359 ஓட்டங்களைப் பெற்றது.
- அடம் கில்கிறிஸ்ட் (பிடி) வீரேந்தர் சேவாக் (ப) ஹர்பஜன் சிங் - 57
- எம். எல். ஹெய்டின் (பிடி) டார்விட் (ப) ஹர்பஜன் சிங் - 37
- றிக்கி பொன்டிங் (ஆட்டமிழக்காமல்) - 140
- டி.ஆர். மார்ட்டின் (ஆட்டமிழக்காமல்) - 88
உதிரிகள் - 37  
**மொத்தம்** 50 ஓவர் நிறைவில் 2 விக்கட் இழப்பிற்கு **359** ஓட்டங்கள்  
**ஆட்டமிழந்த ஒழுங்கு:** 1-105 (கில்கிறிஸ்ட், 13.6), 2-125 (ஹெய்டின், 19.5 )  
**துடுப்பெடுத்து ஆடாதவர்கள்** டரன் லேமன், மைக்கல் பெவன், ஏ. சீமொன், ஜீ.பி. ஹோக், ஏ.ஜே. பிஹேல், பிரட்லீ, கிளென் மெக்ரா  
**இந்தியா அணியின் பந்து வீச்சு**
- சாகீர் கான் 7 - 0 - 67 - 0
- ஜே. சிரிசாந் 10 - 0 - 87 - 0
- ஆஷீஸ் நேரா 10 - 0 - 57 - 0
- ஹர்பஜன் சிங் 8 - 0 - 49 - 2
- சச்சின் டெண்டுல்கர் 3 - 0 - 20 - 0
- மொங்கியா 7 - 0 - 39 - 0
- யுவராஜ் சிங் 2 - 0 - 12 - 0
# துடுப்பாட்ட உலகக்கிண்ண இறுதிப் போட்டி 2003

## இறுதிப் போட்டி

### இந்தியா அணியின் துடுப்பாட்டம்

இந்தியா அணி 39.2 ஓவர்களில் சகல விக்கட்டுக்களையும் இழந்து 234 ஓட்டங்களை மாத்திரமே பெற்றுக்கொண்டது.
- சச்சின் டெண்டுல்கர் (பிடி) (ப) கிளென் மெக்ரா - 4
- வீரேந்தர் சேவாக் (ஓடுகையில் ஆட்டமிழந்தமை) (டரன் லேமன்) - 82
- கங்குலி (பிடி) டரன் லேமன் (ப) பிரட்லீ - 24
- மொகமட் கைப் (பிடி) கில்கிறிஸ்ட் (ப) கிளென் மெக்ரா - 0
- டார்விட் (ப) பிஹேல் - 47
- யுவராஜ் சிங் (பிடி) பிரட்லீ (ப) ஜீ.பி. ஹோக் - 24
- மொங்கியா (பிடி) மார்ட்டின் (ப) ஏ. சீமொன் 12
- ஹர்பஜன் சிங் (பிடி) கிளென் மெக்ரா (ப) ஏ. சீமொன் - 7
- சாகீர் கான் (பிடி) டரன் லேமன் (ப) கிளென் மெக்ரா - 4
- ஜே. சிரிசாந் (ப) பிரட்லீ - 1
- ஆஷீஸ் நேரா (ஆட்டமிழக்காமல்) - 8
உதிரிகள் - 21  
**மொத்தம்** 39.2 ஓவர்களில் சகல விக்கட்டுக்களையும் இழந்து **234** ஓட்டங்கள்  
**ஆட்டமிழந்த ஒழுங்கு:** (சச்சின் டெண்டுல்கர், 0.5), 2-58 (கங்குலி, 9.5), 3-59 (மொகமட் கைப், 10.3), 4-147 (வீரேந்தர் சேவாக், 23.5), 5-187 (டார்விட், 31.5), 6-208 (யுவராஜ் சிங், 34.5), 7-209 (மொங்கியா, 35.2), 8-223 (ஹர்பஜன் சிங், 37.1), 9-226 (ஜே. சிரிசாந், 38.2), 10-234 (சாகீர் கான், 39.2)  
**ஆத்திரேலியா அணியின் பந்து வீச்சு **
- கிளென் மெக்ரா 8.2 - 0 - 52 - 3
- பிரட்லீ 7 - 1 - 31 - 2
- ஜீ.பி. ஹோக், 10 - 0 - 61 - 1
- டரன் லேமன் 2 - 0 - 18 - 0
- ஏ.ஜே. பிஹேல் 10 - 0 - 57 - 1
- ஏ. சீமொன் 2 - 0 - 7 - 2
# துடுப்பாட்ட உலகக்கிண்ண இறுதிப் போட்டி 2003

## முடிவு

இப்போட்டியில் அவுஸ்திரேலியா அணி 125 ஓட்டங்களினால் இந்தியா அணியை வெற்றி கொண்டு 2வது தடவையாகவும் உலக துடுப்பாட்டக் கிண்ணத்தைத் தனதாக்கிக் கொண்டது. போட்டியில் ஆட்டநாயகனாக ரிக்கி பாண்டிங் தெரிவானார். தொடர் ஆட்ட நாயனாக சச்சின் டெண்டுல்கர் தெரிவானார்.
# துடுப்பாட்ட உலகக்கிண்ண இறுதிப் போட்டி 2007

**துடுப்பாட்ட உலகக்கிண்ண இறுதிப்போட்டி 2007** (*2007 Cricket World Cup Final*, கிரிக்கெட் உலகக்கோப்பை இறுதிப்போட்டி 2007) என்பது ஒருநாள் பன்னாட்டுத் துடுப்பாட்டப் போட்டிகளின் ஒன்பதாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 2007 ஏப்ரல் 28 ஆம் நாள் கரிபியன், பார்படோசு, கென்சிங்டன் ஓவல் துடுப்பாட்ட அரங்கில் நடைபெற்றது. இறுதிப் போட்டியில் ஆத்திரேலிய அணி, இலங்கை அணியை வென்று நான்காவது தடவையாகவும் உலகக் கிண்ணத்தை வெற்றி கொண்டது. ஆத்திரேலிய, இலங்கை அணிகள் 1996 துடுப்பாட்ட உலகக்கிண்ணப் போட்டியின் இறுதி ஆட்டத்துக்குத் தெரிவாகி இலங்கை அணி வெற்றிபெற்றிருந்தது. இந்த ஒரு தோல்வியைத் தவிர இதற்கு முன்னர் ஆத்திரேலியா இலங்கை அணிக்கெதிராக விளையாடிய அனைத்து உலகக்கிண்ணப் போட்டிகளிலும் வெற்றி பெற்றிருந்தது. இந்த இறுதி ஆட்டம் இலங்கை பங்குபற்றிய இரண்டாவது உலகக்கிண்ண இறுதி ஆட்டமாகும். ஆத்திரேலியாவுக்கு இது ஆறாவது இறுதி ஆட்டமாகும்.
# துடுப்பாட்ட உலகக்கிண்ண இறுதிப் போட்டி 2007

## நடைபெற்ற திகதி

- 28 ஏப்ரல், 2007
# துடுப்பாட்ட உலகக்கிண்ண இறுதிப் போட்டி 2007

## நடைபெற்ற அரங்கம்

கரிபியன், பார்படோசு, கென்சிங்டன் ஓவல் துடுப்பாட்ட அரங்கம்
# துடுப்பாட்ட உலகக்கிண்ண இறுதிப் போட்டி 2007

## இறுதிப் போட்டி அணிகள்

### இலங்கை அணி

- உபுல் தரங்க
- சனத் ஜெயசூரிய
- குமார் சங்கக்கார
- மகெல ஜயவர்தன
- சமர சில்வா
- திலகரத்ன டில்ஷான்
- ரசல் ஆனொல்ட்
- சமிந்த வாஸ்
- லசித் மாலிங்க
- தில்லார பர்னான்டோ
- முத்தையா முரளிதரன்
# துடுப்பாட்ட உலகக்கிண்ண இறுதிப் போட்டி 2007

## இறுதிப் போட்டி அணிகள்

### ஆத்திரேலியா அணி

- அடம் கில்கிறிஸ்ட்
- எம். எல். ஹெய்டின்
- ரிக்கி பாண்டிங்
- வொட்சன்
- ஏ. சீமொன்
- மைக்கல் கிளார்க்
- மைக்கேல் ஹசி,
- ஜீ.பி. ஹோக்,
- என்.டப்ளியு. பிரேக்கன்,
- எஸ்.டப்ளியு. டைட்,
- கிளென் மெக்ரா
# துடுப்பாட்ட உலகக்கிண்ண இறுதிப் போட்டி 2007

## நாணயச்சுழற்சி

இப்போட்டியில் நாணய சுழற்சியில் ஆத்திரேலியா அணி வெற்றியீட்டி துடுப்பெடுத்தாட முடிவெடுத்தது.
# துடுப்பாட்ட உலகக்கிண்ண இறுதிப் போட்டி 2007

## நடுவர்கள்

- நடுவர்கள்: ஸ்டீவ் பக்நோர், (மே.இ.தீ) அலீம் டார் (பாக்கித்தான்)
- தொலைக்காட்சி நடுவர்: கொரஸ்டன் (தெ.ஆ)
- போட்டி தீர்மானிப்பாளர்: ஜே.ஜே குரோ (நியுசிலாந்து)
- மேலதிக நடுவர்: பீ.எப். போடிங் (நியுசிலாந்து)
# துடுப்பாட்ட உலகக்கிண்ண இறுதிப் போட்டி 2007

## இறுதிப் போட்டி

இந்த இறுதி ஆட்டம் இலங்கை பங்குபற்றிய இரண்டாவது உலகக்கிண்ண இறுதி ஆட்டமாகும். ஆத்திரேலியாவுக்கு இது ஆறாவது இறுதி ஆட்டமாகும்.
# துடுப்பாட்ட உலகக்கிண்ண இறுதிப் போட்டி 2007

## இறுதிப் போட்டி

### ஆத்திரேலியா அணியின் துடுப்பாட்டம்

மழை காரணமாக ஒவ்வோர் அணிக்கும் 38 ஓவர்கள் கொடுக்கப்பட்டது.
- அடம் கில்கிறிஸ்ட் (பிடி) சில்வா (ப) பர்னான்டோ 149
- எம். எல். ஹெய்டின் (பிடி) ஜயவர்தன (ப) மாலிங்க 38
- ரிக்கி பாண்டிங் (த) (ஓடுகையில் ஆட்டமிழந்தமை) (ஜயவர்தன) 37
- வொட்சன் (ப) மாலிங்க 3
- ஏ. சீமொன் (ஆட்டமிழக்காமல்) 23
- மைக்கல் கிளார்க் (ஆட்டமிழக்காமல்) 8
உதிரிகள் - 23  
**மொத்தம்** - 4 விக்கட் இழப்புக்கு - 281 (38 ஓவர்கள்)  
**துடுப்பெடுத்து ஆடாதவர்கள்:** மைக்கேல் ஹசி, ஜீ.பி. ஹோக்,என்.டப்ளியு. பிரேக்கன், எஸ்.டப்ளியு. டைட், கிளென் மெக்ரா  
**ஆட்டமிழந்த ஒழுங்கு:**
1-172 (எம். எல். ஹெய்டின், 22.5), 2-224 (அடம் கில்கிறிஸ்ட், 30.3), 3-261 (ரிக்கி பாண்டிங் , 35.4), 4-266 (வொட்சன் 36.2)  
**இலங்கை அணியின் பந்து வீச்சு**
- சமிந்தவாஸ்: 8 - 0 - 54 - 0
- லசித் மாலிங்க: 8 - 1 - 49 - 2
- தில்லார பர்னான்டோ: 8 - 0 - 74 - 1
- முத்தையா முரளிதரன்: 7 - 0 - 44 - 0
- திலகரத்ன டில்ஷான்: 2 - 0 - 23 - 0
- சனத் ஜெயசூரிய: 5 - 0 - 33 - 0
# துடுப்பாட்ட உலகக்கிண்ண இறுதிப் போட்டி 2007

## இறுதிப் போட்டி

### இலங்கை அணியின் துடுப்பாட்டம்

மேலும் பொழிந்த மழையால் இலங்கை அணியின் ஓவர்கள் 36 ஆகக் குறைக்கப்பட்டது.
- உபுல் தரங்க (பிடி) கில்கிறிஸ்ட் (ப) பிரேக்கன் 6
- சனத் ஜெயசூரிய (ப)கிளார்க் 63
- குமார் சங்கக்கார (பிடி) மெக்ரா (ப) ஹோக் 54
- மகெல ஜயவர்தன (காலில் பந்துபடல்) (ப) வொட்சன் 19
- சமர சில்வா (ப) கிளார்க் 21
- திலகரத்ன டில்ஷான் (ஓடுகையில் ஆட்டமிழந்தமை) (கிளார்க் /மெக்ரா) 14
- ரசல் ஆனொல்ட் (பிடி) கில்கிறிஸ்ட் (ப) மெக்ரா 1
- சமிந்தவாஸ் (ஆட்டமிழக்காமல்) 11
- லசித் மாலிங்க (ஸ்டம்ப்) கில்கிறிஸ்ட் (ப) சீமொன் 10
- தில்லார பர்னான்டோ (ஆட்டமிழக்காமல்) 1
உதிரிகள் -15  
**மொத்தம்** 8 விக்கட் இழப்புக்கு - 215 (36 ஓவர்கள்)  
**துடுப்பெடுத்து ஆடாதவர்:** முத்தையா முரளிதரன்  
**ஆட்டமிழந்த ஒழுங்கு:** 1-7 (உபுல் தரங்க 2.1), 2-123 (குமார் சங்கக்கார , 19.5), 3-145 (சனத் ஜெயசூரிய, 22.6), 4-156 (மகெல ஜயவர்தன , 25.5), 5-188 (திலகரத்ன டில்ஷான், 29.6), 6-190 (சமர சில்வா, 30.1), 7-194 (ரசல் ஆனொல்ட், 31.5), 8-211 (லசித் மாலிங்க, 33.6)  
**ஆத்திரேலியா அணியின் பந்து வீச்சு **
- என்.டப்ளியு. பிரேக்கன்: 6 - 1 - 34 - 1
- எஸ்.டப்ளியு. டைட்: 6 - 0 - 42 - 0
- கிளென் மெக்ரா: 7 - 0 - 31 - 1
- வொட்சன்: 7 - 0 - 49 - 1
- ஜீ.பி. ஹோக்: 3 - 0 - 19 - 1
- மைக்கல் கிளார்க்: 2.5 - 0 - 33 - 2
- ஏ. சீமொன் : 2 - 0 - 6 - 1
# துடுப்பாட்ட உலகக்கிண்ண இறுதிப் போட்டி 2007

## முடிவு

இறுதி ஆட்டத்தில் அவுஸ்திரேலியா 53 ஓட்டங்களால் வென்று உலகக்கிண்ணத்தை 4 வது தடவையாகக் கைப்பற்றியது. அவுஸ்திரேலியா இப்போட்டித்தொடரை எந்த ஒரு ஆட்டத்தையும் இழக்காமல் விளையாடி வென்றுள்ளமை குறிப்பிடத்தக்கது.
# குளத்தங்கரை அரசமரம் (சிறுகதை)

**குளத்தங்கரை அரசமரம்** என்பது வ. வே. சு. ஐயர் எழுதிய ஒரு சிறுகதை. இதுவே தமிழின் முதல் சிறுகதை என்றும் கருதப்படுகிறது. ஆனால் இது ரவீந்திரநாத் தாகூர் வங்க மொழியில் எழுதிய 'கடேர் கதா' என்ற சிறுகதையின் தழுவல் என்பதும் ஆதாரங்களுடன் சொல்லப்படுகிறது.  
குளத்தங்கரையில் உள்ள அரசமரம் தன் வாழ்வில் கண்ட **ருக்மணி** எனும் பெண்ணின் கதையைச் சொல்கிறது. ”பெண்கள் மனசு நோகும்படி ஏதாவது செய்யத் தோணும்போது இனிமேல் இந்தக் கதையை நினைத்துப் பார்த்துக் கொள்ளுங்கள். விளையாட்டுக்காகக் கூடப் பெண்ணாய்ப் பிறந்தவர்களின் மனதைக் கசக்கவேண்டாம்” என்ற வெளிப்படையான பிரச்சாரக் கருத்துடன் இக்கதை முடிகிறது. மேலும் காளிதாசனின் *பெண்ணியலாரின் அன்பு நிறைந்த இருதயம் பூப்போல மிகவும் மெல்லியது ; அன்புக்குக் கேடுவரின், உடனே விண்டு விழுந்துவிடும்*. (குஸும ஸத்ருசம் ......ஸத்ய: பாதி ப்ரணயி ஹ்ரதயம்) எனும் மேற்கோளும் கதையின் நீதியாக அமைந்துள்ளது.  
**காலம்**  
குளத்தங்கரை அரசமரம் என்ற 'ஒரு சிறிய கதை' முதலில் ஸூ.பாக்யலக்ஷ்மி அம்மாள் என்பவர் பெயரில், 1915 ஆம் ஆண்டு ' விவேக போதினி', செப்டம்பர், அக்டோபர் மாத இதழ்களில் இரு பகுதிகளாக (ஒரு சிறிய கதை) என அடைப்புக் குறிகளுடன் THE PEEPUL TREE NEAR THE TANK  
( A SHORT STORY) என்ற துணைத் தலைப்புகளுடன் வெளியானது  
பின்னர் இக்கதையையும் சேர்த்து இவை "சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டுள்ளன" என 'மங்கையர்க்கரசியின் காதல் முதலிய சிறுகதைகள்' என்ற தலைப்பில், ஐந்து சிறுகதைகள் கொண்ட தொகுப்பாகப் புதுச்சேரி கம்ப நிலையப் பிரசுரம் ௪ (4), விலை அணா க0 (10) குறிப்பிட்டு வெளியானது. குளத்தங்கரை அரசமரம் கதை இங்கு குறிப்பிட்ட தொகுப்பில் கடைசிக் கதையாக ( 5 ஆவது கதையாக) வைக்கப்பட்டுள்ளது.  
இத்தொகுப்பு 1917 ல் வெளிவந்ததாகச் சொல்லப்படுவதுண்டு.ஆனால், உறுதியான, ஏற்றுக்கொள்ளத் தக்க ஆதாரங்களில்லை. ஆனால் இவை சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டவை என்ற முதற்பக்க ஆசிரியர் விவரக்குறிப்பின் அடைப்படையில் பார்த்தால் உறுதியாக 1918 க்குப் பின்னரே தொகுக்கப்பட்டிருக்க வேண்டும். ஏனெனில் சந்திரகுப்தன் சரித்திரம் வெளியான ஆண்டு உறுதியாக 1918.  
கம்ப நிலையப் பிரசுரம் ௪ , ஐந்து கதைகளுடன் பிரசுரிக்கப்பட்ட ஆண்டு குறிப்பிடாமல்தான் வெளியாகியுள்ளது. பின்னர், வ.வே.சு ஐயர் மறைவுக்குப் பின், 1927 ல், மூன்று கதைகள் சேர்த்து எட்டுக்கதைகள் கொண்ட தொகுப்பாக மங்கையர்க்கரசியின் காதல் முதலிய கதைகள் இரண்டாம் பதிப்பு வெளிவந்தது.  
கால அடிப்படையில், வ.வே.சு ஐயருக்கு வெகுமுன்னரே பாரதியார் பல சிறுகதைகளை எழுதியுள்ளார். இன்னும் பல கதைகளின் தொகுப்புகளும் உள்ளன என்று ஆய்வாளர்கள் கண்டுரைத்துள்ளார்கள். அத்தகைய தொகுப்புகளைப் -புதிய வகையான-சிறுகதைத் தொகுப்புகள் எனக் கருத முடியாது என்ற விவாதமும் உள்ளது.
# கை டக் கப்பல் நிறுத்தகம்

இருந்த ஓடுபாதைகளை மீள்கட்டுமானம் செய்து கட்டப்பட்டுக்கொண்டிருக்கும் கை டக் கப்பல் நிறுத்தகம்]]
**கை டக் கப்பல் நிறுத்தகம்** (Kai Tak cruise terminal) முன்னாள் கை டக் விமான நிலையம் இருந்த இடத்தில் கட்டப்பட்டு வரும் ஒரு கப்பல் நிறுத்தகமாகும். இதன் கட்டுமானப் பணிகள் 2013 ஆம் ஆண்டளவில் நிறைவடையும் என எதிர்பார்க்கப்படுகிறது.
# ஆப்பிரிக்கத் துடுப்பாட்டச் சங்கம்

**ஆப்பிரிக்கத் துடுப்பாட்டச் சங்கம்** (*African Cricket Association*) ஆப்பிரிக்க நாடுகளில் துடுப்பாட்டத்தை முன்னேற்றுவதற்காக 1997 ஆம் ஆண்டு ஆரம்பிக்கப்பட்ட ஒரு பன்னாட்டு அமைப்பு. இவ்வாரியம் பிராந்திய அமைப்பாக இருந்தாலும், பன்னாட்டுத் துடுப்பாட்ட அவையின் ஓர் உறுப்பு அமைப்பாகும். இதில் தற்போது 20 நாடுகள் அங்கம் வகிக்கின்றன.
# ஆப்பிரிக்கத் துடுப்பாட்டச் சங்கம்

## உறுப்பு நாடுகள்

தேர்வுத் துடுப்பாடட் நாடுகள்
-
-  
துணை உறுப்பு நாடுகள்
-
-
-
-
-
-
-  
இணைந்த கூட்டு நாடுகள்
-
-
-
-
-
-
-
-
-
-
-
-
# சம் சுயி போ மாவட்டம்

**சம் சுயி போ மாவட்டம்** (Sham Shui Po District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில், கவுலூன் கிழக்கில் அமைந்துள்ள ஒரு மாவட்டம் ஆகும். ஹொங்கொங்கிலேயே வசதிக் குறைவானோரைக் கொண்ட மாவட்டம் இதுவாகும். அத்துடன் நான்காவது ஆகக்குறைந்த கல்வியறிவை கொண்டோர் வாழும் மாவாட்டம் இதுவாகும். ஆகக்குறைந்த வருமானத்தை ஈட்டுவோரோ இம்மாவட்டத்தில் அதிகமானோர் ஆகும். இடைப்பட்ட வருமானத்தைப் பெருவோரும் உள்ளனர். மிகுந்தக் கடினமான கூலித்தொழில் தொழில் நிலைகளை அதிகம் கொண்டோர் இம்மாவட்டத்தில் உள்ளனர். அத்துடன் ஹொங்கொங் நிலப்பரப்பு விரிவாக்கத் திட்டத்தின் கீழ் மறைந்துப் போன கல்லுடைப்பான் தீவு இந்த மாவட்டத்தில் நிலப்பரப்பில் தற்போது கவுலூன் தீபகற்ப நிலப்பரப்புடன் இணைந்து இந்த மாவட்டத்தின் நில எல்லைக்குள் அமைந்துள்ளது என்பதும் குறிப்பிடத்தக்கது.  
இந்தியர், பாக்கிசுதானியர், இலங்கையர், வங்காளி இனத்தவர் போன்றோர் கூலித் தொழிலாளர்களாக இந்த மாவட்டத்திலேயே வசிக்கின்றனர். இவரகள் அதிகமானோர் சம் சுயி போ நகரில் ஹொங்கொங் குப்பை சந்தையில் வேலை செய்பவர்களாகவே உள்ளனர். இந்திய மற்றும் இலங்கை தமிழர்களும் அதிகமானோர் இங்கு தான் வேலை செய்கின்றனர்.
# சம் சுயி போ மாவட்டம்

## பிரதான நகரங்கள்

இம்மாவட்டத்தின் நிர்வாகத்தின் கீழுள்ள பிரதான நகரங்கள்:  
- செக் கிப் மேய்
- சம் சுயி போ
- செங் சா வான்
- லாய்ச்சி கொக்
- யவ் யத் சுன்
- புதிய கவுலூன்
- கவுலூன் டொங்
- மெய் பூ சுன் சென்
- சோ அக்
- யவ் யத் சுன்
# சம் சுயி போ மாவட்டம்

## சிறப்புகள்

இந்த மாவட்டத்தில் அப்லியூ வீதி (Apliu Street) ஹொங்கொங்கில் மிகவும் பிரசித்திப்பெற்ற இடமாகும். இலத்திரனியல் பொருற்கள், இலத்திரன் பொருற்களின் உதிரிப்பாகங்கள் புதிய மற்றும் பழைய பொருற்கள் கிடைக்கும் இடம் இந்த மாவட்டம் ஆகும்.  
அத்துடன் தங்கக் கணினி மையம் (Golden Computer Center) எனும் கணினி மட்டுமே விற்பனை செய்யும் மிகப் பெரிய அங்காடி இந்த மாவட்டத்தில் தான் உள்ளது. இந்த அங்காடி கட்டடம் ஹொங்கொங்கில் மிகவும் பிரசித்திப்பெற்றக் கட்டடமாகும்.  
இந்த மாவட்டம் 1950 மற்றும் 1960 களில் மக்கள் தொகை அதிகம் கொண்ட மாவட்டமாகும். ஹொங்கொங்கின் வளர்ச்சியின் காரணமாக படித்தோர் மற்றும் வசதிபடைத்தோர் இந்த மாவட்டத்தின் இருந்து தற்கால வசதிகளுடன் கூடிய குடியிருப்பு தொகுதிகளுக்கு போகின்றனர்.  
இம்மாவட்டத்தின் வீட்டுக் குடியிருப்புத் தொகுதிகள் அதிகமானவை 100 - 50 ஆண்டுகள் பழமையானவைகளாகும். அவை 8 மற்றும் 9 மாடிகளை கொண்ட வீடுகளே அதிகம். கிட்டத்தட்ட 90 க்கும் அதிகமானவை பழங்கால வீட்டுத் தொகுதிகளாகும். அவற்றில் அநேகமானவற்றில் மின்தூக்கிகள் இல்லை. ஓரளவு வசதியிடையோர் அல்லது படித்தோர் வேறு இடங்களுக்கு நகர்ந்து விடுவதாலும், குறிப்பிட்ட எண்ணிக்கையிலான வீடுகள் தென்னாசிய நாட்டவர்களின் வாடகை வீடுகளாகியுள்ளன.  
இருப்பினும் புதிதாக கட்டபடும் வீட்டுத் தொகுதிகள், ஹொங்கொங்கில் ஏனைய இடங்களில் கட்டுவதைப் போன்றே எழுல்மிகு வசதியான வீட்டுத் தொகுதிகளாக எழுப்பப்பட்டு வருகின்றன.
# சம் சுயி போ மாவட்டம்

## போக்குவரத்து

இந்த மாவட்டத்தில் நான்கு தொடருந்த சேவை பாதைகள் ஓடுகின்றன.  
- குவுன் டொங் தொடருந்துப் பாதை
- சுன் வான் தொடருந்து பாதை
- டுன் சுங் தொடருந்து பாதை
- மேற்கு தொடருந்து சேவை  
நூற்றுக்கணக்கான பேருந்து சேவைகள் இந்த மாவட்டத்தின் ஊடாக ஓடுகிறது. பல பேருந்து நிறுத்தகங்களும் உள்ளன. அதேப்போன்றே சிற்றுந்து சேவைகளும் சிற்றுந்து நிறுத்தகங்களும் பல உள்ளன.
# குப்பை சந்தை (ஹொங்கொங்)

நகரில் உள்ள ஒரு வீதியில், ஹொங்கொங்கில் இலத்திரனியல் குப்பைகளாக அகற்றப்படும் பொருட்களை சேகரித்து வாகனத்திற்கு ஏற்றப்படும் காட்சி, வேறு நாடுகளுக்கு ஏற்றுமதி செய்வதற்காக, கீழே வைக்கப்பட்டிருக்கும் இலத்திரனியல் பொருட்கள்]]
**குப்பை சந்தை** என்பது ஹொங்கொங்கில், சம் சுயி போ மாவட்டத்தில், சம் சுயி போ நகரில் இருக்கும் ஒரு சந்தையாகும். இதனை ஹொங்கொங் கண்டோனிசு மொழியில், **லக்சப்** எனும் சொல்லையும் **மார்கெட்** எனும் ஆங்கிலச் சொல்லையும் இணைத்து **லக்சப் மார்கெட்** என அழைக்கப்படுகிறது. இதனை சந்தை என அழைக்கப்பட்டாலும், இந்த வணிகம் சம் சுயி போ நகர் எங்கிலும் பரந்து காணப்படுகின்றது. அதாவது "சம் சுயி போ" என்றாலே இலத்திரனியல் கழிவு பொருட்களின் வணிக மையமாகவே உள்ளூரில் புகழ்பெற்று விளங்குகிறது.
# குப்பை சந்தை (ஹொங்கொங்)

## அமைவிடப்பரப்பு

இந்த அகற்றப்படும் இலத்திரனியல் பொருட்களை சேகரிக்கும், விற்பனை செய்யும், கொள்கலன்களுக்கு ஏற்றும் தொழில்கள் நடைபெறும் இவ்விடத்தை "லக்சப் மார்கெட்" என்று அழைக்கப்பட்டாலும், இது ஒரு சந்தைப் போன்று ஒரு வீதியிலோ அல்லது ஒரு கட்டடத்திலோ நடைபெறுவதில்லை. மாறாக சிம் சா சுயி நகரின் பெரும் நிலப்பரப்பு எங்கும் இடையிடையே கிட்டத்தட்ட 2 - 3 சதுர கிலோ மீட்டர் அளவில் நடைபெறுகிறது. இவ்வணிகம் நடைபெறும் கடைகள் உள்ள இடம், ஐந்து பேருந்து சாலைகளும், பல குறுக்குத் தெருக்களும் உள்ளடங்களான பரவலானப் பகுதியாகும்.
# குப்பை சந்தை (ஹொங்கொங்)

## விற்பனைப் பொருட்கள்

இந்த குப்பை சந்தையில் விற்பனை செய்வது என்னவென்றால், ஹொங்கொங்கில் வசதியானோர் ஒவ்வொரு நாளும் அப்புறப்படுத்தும் கணினி, மடிக்கணினி, தொலைக்காட்சி பெட்டி, குளிர்சாதனப் பெட்டி, வீட்டுக்குளிரூட்டி போன்ற இலத்திரனியல் பொருட்களாகும். இவை ஒன்று இரண்டு என்று அல்லாமல், ஒவ்வொரு நாளும் ஆயிரக்கணக்கில் இந்த குப்பைச் சந்தைக்கு வந்து சேர்கின்றன. இவற்றை தொகையாகக் கொள்முதல் செய்யும் இந்திய, பாக்கிசுதானிய, இலங்கை மற்றும் ஆப்பிரிக்க நாட்டு வணிகர்கள் இங்கிருந்து ஏற்றுமதி செய்கின்றனர்.
# குப்பை சந்தை (ஹொங்கொங்)

## தொழில் வாய்ப்புகள்

இந்த குப்பை சந்தை பலருக்கு பல்வேறு தொழில் வாய்ப்புகளையும் வழங்குகிறது. இந்த நாட்டவர்களால் அப்புறப்படுத்தும் இலத்திரனியல் பொருட்களை குப்பைத் தொட்டிகளில் சென்று சேகரிக்கும் தொழில், சேகரிக்கும் இலத்திரனியல் குப்பைகளை வாகனங்களில் ஏற்றும் தொழில், அவற்றை சுத்தப்படுத்தும் தொழில், அவற்றை பழுது பார்க்கும் தொழில், அவற்றை கொள்கலன்களுக்கு ஏற்றும் தொழில், என பல்வேறு தொழில்கள் ஹொங்கொங் வாழும் ஏழைகளின் அல்லது கல்வியறிவு குறைந்தோரின் தொழிலாகியுள்ளன. அதேவேளை தொழில் வாய்ப்புக்காக ஹொங்கொங் வந்துள்ள தென்னாசிய நாடுகளான இந்தியா, பாக்கிசுதான், இலங்கை, வங்காள தேசம் மற்றும் ஆப்பிரிக்க நாட்டவர்கள் அதிகமானோர் இத்தொழில்களில் ஈடுப்பட்டிருப்பதனைக் காணக்கூடியதாக உள்ளன. இக்கடைகளில் தொழில் புரிவோர் அநேகமானோர் நாள்கூலிகளாகவே தொழில் செய்கின்றனர். தமது ஒரு நாள் கூலியாக HK$ 150.00 முதல் HK$ 450.00 டொலர்கள் வரை பெறுகின்றனர். குறிப்பிட்ட சிலர் மட்டுமே மாதம் ஊதியம் பெறுவோராக உள்ளனர்.  
அநேகமான இங்கு தொழில் புரியும் பாக்கிசுத்தான், இந்தியா, இலங்கை, ஆப்பிரிக்கா போன்ற நாட்டவர்கள் சட்டத்திற்கு புறம்பான வகையில் வீசா இன்றியே தொழில் செய்கின்றனர். இதனால் இவர்கள் தொழில் புரியும் போது அடையாள அட்டை மற்றும் வீசா சோதனைகள் நடைபெறும் கைதுசெய்யப்படுகின்றனர். சட்டவிரோதமாக தொழில் செய்தல் குற்றத்தின் அடிப்படையில் தண்டனைப் பெறுவதும், நாடுகடத்தப் படுவதும் கூட அடிக்கடி நிகழ்கின்றன. இருப்பினும் அவற்றிற்கு அகப்படாமல் பல ஆண்டுகளாக தொடர்ந்து தொழில் புரிவோரும் உள்ளனர்.
# குப்பை சந்தை (ஹொங்கொங்)

## இலத்திரனியல் குப்பைக் கடைகள்

ஒருவர் குளிர்சாதனப் பெட்டிகளை வாகனத்தில் ஏற்றுவதற்கு ஓரிடத்தில் சேகரித்துக்கொண்டிருக்கிறார்]]
சம் சுயி போ நகரில் மட்டும் நூற்றுக்கணக்கான இலத்திரனியல் குப்பை கடைகள் உள்ளன. இக்குப்பை கடைகள் அநேகமாக மதியம் 2:00 மணிக்கு திறந்து இரவு 10:00 மணிவரை திறந்திருக்கும்.
# குப்பை சந்தை (ஹொங்கொங்)

## இலத்திரனியல் குப்பைக் கடைகள்

### ஹொங்கொங்கரின் கடைகள்

அகற்றப்படும் இலத்திரனியல் பொருட்களை சேகரிக்கும் ஹொங்கொங் நாட்டவருக்கு சொந்தமான கடைகளில் வேலை செய்வோருக்கு, ஹொங்கொங் நாட்டவர் நியாயமான கூலி வழங்குவதனை அறிய முடிகிறது. வேலை பழுவும் அதிகம் இல்லை என்றும், தொழில் வழங்குனர்கள் பேசும் போது மனிதாபிமானத்துடன் தன்மையாகப் பேசுவதாகவும் அறியமுடிகிறது. அத்துடன் வேலை செய்வோரை ஹொங்கொங் நாட்டவர் பஞ்ஞாவ் என்றே அழைக்கின்றனர். "பஞ்ஞாவ்" என்றால் கண்டோனீசு மொழியில் **நண்பர்** என்று பொருளாகும். மிகவும் அதிகப் பாரமுள்ள பொருட்களை கொள்கலன்களில் ஏற்றும் பொழுது இயந்திர ஏற்றிகள் ஊடாக தொழிலாளருக்கு அதிகம் கடினம் கொடுக்காமல் ஏற்றப்படுகின்றது என்பதும் குறிப்பிடத்தக்கது.
# குப்பை சந்தை (ஹொங்கொங்)

## இலத்திரனியல் குப்பைக் கடைகள்

### பாக்கிசுதானியர் கடைகள்

இந்த அகற்றப்படும் இலத்திரனியல் சேகரிப்பு கடைகள் கணிசமானவை பாக்கிசுதானியர்கள் உடையவைகளும் உள்ளன. ஹொங்கொங் நாட்டின் நிரந்தர வசிப்புரிமை பெற்ற பாக்கிசுத்தானியர், இந்தியர் போன்றோர் கடைகள் வைத்துள்ளனர். இவர்களின் கடைகளில் வேலை செய்வோருக்கு HK$ 250.00 டொலருக்கும் குறைவான கூலியே கொடுக்கப்படுகின்றது. சில பாக்கிசுதானியர்களின் கடைகளில் பின்னேரம் 2:00 மணி முதல் இரவு 12:00 மணி வரை வேலை செய்தும் HK$ 150.00 டொலர்கள் மட்டுமே கூலி கொடுப்பதும் நடக்கின்றது. அத்துடன் **சட்டவிரோத தொழிலாளர்** எனும் காரணத்தால் கூலியை கொடுக்காமல் ஏமாற்றும் நிகழ்வுகளும் நிறைய உள்ளன. வேலை செய்து விட்டு கூலியை கேட்டு பிரச்சினை செய்தால், சட்டவிரோத தொழிலாளர் என ஹொங்கொங் காவல் துறைக்கு அறிவித்து பிடித்துக்கொடுக்கும் இறக்கமற்ற செயல்களும் நிறைய இவர்களால் நடைபெறுகின்றன.  
இவ்வாறான காரணங்களால் வேலை செய்யும் பாக்கிசுதானியக் கூலி தொழிலாளர்களும், பாக்கிசுதான்மற்றும் இந்தியர் போன்றோரிடம் வேலை செய்ய விரும்பாமை காணப்படுகின்றன.
# குப்பை சந்தை (ஹொங்கொங்)

## உள்ளூர் மக்கள்

ஹொங்கொங்கில் வசிக்கும் உள்ளூர் மக்களும் தமது தேவைகளுக்கு மலிவு விலையில் இந்த இலத்திரனியல் பொருட்களை வேண்டுவதும் உண்டு. இந்தியா, பாக்கிசுத்தான், இலங்கை போன்ற நாட்டவர்களும் மலிவு விலையில் இவற்றை பெற்று தமது ஊர்களுக்கு அனுப்புவோரும் உள்ளனர். கிட்டத்தட்ட இயங்கும் நிலையில் உள்ள ஒரு பெண்டியம் 4 வகை கணினி HK$200.00 டொலர்களுக்கு பெறலாம். (இது ஹொங்கொங்கில் வேலை செய்யும் ஒரு கூலித் தொழிலாளியின் ஒரு நாள் ஊதியத்திற்கும் குறைவானத் தொகையாகும்.)
# குப்பை சந்தை (ஹொங்கொங்)

## இலவசமாக இலத்திரனியல் பொருட்கள்

இருப்பினும் உள்ளூரில் வசதிக்குறைவானோராக இருப்போர் காசு கொடுத்து வீட்டுத் தளபாடங்களையோ இலத்திரன் பொருட்களையோ வாங்க வேண்டிய நிலை பெரும்பாலும் இல்லை. ஏனெனில் அகற்றப்படும் பொருட்களை விரும்புவோர் பெற்றுக்கொள்ளும் படி சில செய்தித்தாள்கள் மற்றும் இணையத்தளங்கள் அறிவிப்பு செய்கின்றன. தேவையானோர் சென்று தமக்கு தேவையான இலவச இலத்திரனியல் பொருட்களைப் பெற்றுக்கொள்ளலாம். அதில் ஹொங்கொங் மக்கள் மத்தியில் பிரசித்திப்பெற்ற ஒரு இணையத்தளமாக ஏசியா எக்ஸ்பட் ஹொங்கொங் விளங்குகின்றது. அவற்றைப் பார்ப்போர் தமக்கு தேவையானப் பொருட்களின் விளம்பரம் வரும் போது நேரடியாக குறிப்பிட்ட வீடுகள் அல்லது இடத்திற்கு சென்று பெற்றுக்கொள்வர். அத்துடன் குறிப்பிட்ட அத்தளங்களில் ஒவ்வொரு நாளும் இலவசப் பொருட்கள் தொடர்பான தகவல்கள் தொடர்ந்து வந்துவண்ணமே இருக்கும் என்பது குறிப்பிடத்தக்கது.
# பஞ்ஞாவ்

**பஞ்ஞாவ்** என்பது கண்டோனிசு மொழியில் **நண்பா** அல்லது **நண்பர்** என்பதாகும். ஹொங்கொங்கில் வீதிக்கடைகள், சந்தைகள், போன்ற பொது இடங்களில் கொள்முதல் செய்வோரை அல்லது ஒருவரை விளித்துப் பேசுவதற்காக ஹொங்கொங்கர் இச்சொல்லைப் பயன்படுத்துகின்றனர். ஆண், பெண் இருப்பாலரையும் **பஞ்ஞாவ்** என்றே அழைப்பர்.
# பஞ்ஞாவ்

## சிறப்பு

இது முன்பின் தெரியாத ஒருவரையும், ஏற்றம் தாழ்வு அற்ற வகையிலும், ஆண் பெண் எனும் பேதங்கள் இன்றியும் **பஞ்ஞாவ்** (நண்பர்) என அழைப்பது ஹொங்கொங்கரின் தனிச் சிறப்பான குணங்களில் ஒன்றாகும்.  
குறிப்பாக ஹொங்கொங்கர் அல்லாத வெளி நாட்டவரை "பஞ்ஞாவ்" என்றே இம்மக்கள் விளிக்கின்றனர்.
# பஞ்ஞாவ்

## தொழில் சாலைகளில்

ஹொங்கொங்கரின் தொழில் சாலைகள் மற்றும் கடைகள் போன்றவற்றில் தொழில் செய்வோரான இந்திய, பாக்கிசுத்தானிய, இலங்கை, வங்காளி போன்ற பிற நாட்டவர் எல்லோரையும் "பஞ்ஞாவ்" என்றே ஹொங்கொங்கர் அழைக்கின்றனர். கூலித்தொழிலாளர் என்றாலும் அதன் தொழில் தருநர் "பஞ்ஞாவ்" என்றே அழைப்பது இந்நாட்டு மக்களின் உயர் குணங்களில் ஒன்றாகும்.
# கள்ளிச்செல்லம்மா

**கள்ளிச்செல்லம்மா** 1969 ல் வெளிவந்த மலையாளப் படம். பிரேம் நசீர், ஷீலா நடித்தது. இயக்கம் பி பாஸ்கரன். ஒளிப்பதிவு பெஞ்சமின் (வண்ணம்). கள்ளிச்செல்லம்மா என்றபேரில் மலையாள நாவலாசிரியர் ஜி. விவேகானந்தன் எழுதிய நாவலின் திரைப்பட வடிவம். கதைத்திரைக்கதையை ஜி விவேகானந்தனே எழுதினார். தலித் சாதியை சேர்ந்த ஓர் இளம்பெண் தனித்து வாழ்வதற்காக நிகழ்த்தும் போராட்டமே இந்த நாவலாகும்.  
கே. ராகவன் மாஸ்டர் இசையமைத்த இந்த சினிமா மலையாளத்திரையிசை வரலாற்றில் மிக முக்கியமான ஒன்று. இதில் மலையாளத்தில் பின்னாளில் பெரும்புகழ்பெற்ற இரு பாடகர்கள் அறிமுகமானார்கள். கெ. ஜெயச்சந்திரன் ‘கரிமுகில் காட்டிலே’ என்ற பாடலையும் பிரம்மானந்தன் ‘மானத்தே காயலில்’ என்ற பாடலையும் முதல்முறையாகப் பாடியிருந்தார்கள். ரூபவாணி திரைக்கூடத்துக்காக சோபனா பரமேஸ்வரன்நாயர் தயாரித்திருந்தார்
# திருச்சூர்

**திருச்சூர்** (*Thrissur*, , முன்னர் **திரிசூர்**) என்பது கேரளத்தின் திருசூர் மாவட்டத்தில் உள்ள ஒரு மாநகரமாகும். கேரளத்தின் கொல்லத்துக்கு அடுத்ததாக ஐந்தாவது பெரிய நகரம். கேரளத் தலைநகர் திருவனந்தபுரத்தில் இருந்து 290 கிலோமீட்டர் தொலைவில் உள்ளது இந்த நகரம். இங்கு நடைபெறும் திருசூர் பூரம் திருவிழா மிகவும் பிரசித்தி பெற்றது. இந்நகரத்தில் ஏறத்தாழ 3.2 இலட்சம் மக்கள் வாழ்கின்றனர்.
# திருச்சூர்

## பெயர்க்காரணம்

பல பிரபலமான கோயில்கள் இந்ந்கரத்தில் உள்ளன. இங்குள்ள முதன்மையான திருத்தலம் 'வடக்குநாதன் கோவில்' என்றழைக்கப்படும் சிவபெருமானின் திருக்கோவிலாகும். இந்நகரின் மையத்தில் 65 ஏக்கர் பரப்புள்ள தேக்கின்காடு என்ற குன்று உள்ளது. அதன் நடுவே கேரளத்தின் புகழ்பெற்ற மாபெரும் ஆலயமான திருசிவப்பேரூர் சிவன் கோயில் உள்ளது, 'திருச்சிவப்பேரூர்' என்பதே மருவி திருச்சூர் என ஆயிற்று எனக் கருதப்படுகின்றது. அண்மைக்காலத்தில் திருச்சூர் சமக்கிருதவாதிகளால் *த்ரிஸ்ஸூர்* என அழைக்கப்படுகிறது. கேரள அரசும் அனைத்துப் பதிவுகளிலும் திருச்சூர் என்பதைத் த்ரிஸ்ஸூர் (Thrissur) எனப் பெயர் மாற்றம் செய்துள்ளது.
# திருச்சூர்

## பண்பாட்டுத் தலைநகரம்

இது கேரளத்தின் பண்பாட்டுத் தலைநகரம் எனவும் அறியப்படுகிறது. இங்கே கேரளத்தின் முக்கியமான பண்பாட்டு அமைப்புகளான சங்கீத நாடக அக்காதமி, சாகித்ய அக்காதமி ஆகியவை இருப்பதே காரணம். இலக்கியம் கலைகளுக்கு தரமான வாசகர்கள் நிறைந்த ஊர். கேரளத்தின் அதிகமான எழுத்தாளர்கள் திருச்சூரைச் சுற்றியே வாழ்கிறார்கள்.  
ஆண்டுதோறும் மேமாதம் சித்திரை பூர நட்சத்திரத்தில் திருச்சூர் தேக்கின்காடு மைதானத்தில் நிகழும் பூரத்திருவிழா கேரளத்தின் மிகப்பெரிய விழாவாகும். அலங்கரிக்கப்பட்ட நூற்றுக்கணக்கான யானைகளின் அணிவகுப்பு இது. இங்குள்ள நான்கு அம்மன் கோயில்களில் இருந்து ஊர்வலமாக வரும் யானைகள் மைதானத்தில் கூடி காட்சியளிக்கின்றன. திரிச்சூரில் திருவம்பாடி, பாறமேக்காவு என்ற இரு முக்கியமான அம்மன்கோயில்கள் உள்ளன. மேலும் திருச்சூரிலிருந்து 28 கிலோமீட்டர் தொலைவில் பிரசித்திபெற்ற கிருஷ்ணர் கோயிலான குருவாயூர் உள்ளது. மேலும் 40 கிலோமீட்டர் தொலைவில் பிரசித்தி பெற்ற கொடுங்கல்லுர் பகவதி கோயில் உள்ளது மற்றும் 23 கிலோமீட்டர் தொலைவில் திருப்பராயர் எனப்படும் இடத்தில் பிரசித்திபெற்ற இராமர் கோயில் உள்ளது. இந்தியாவின் நயகாரா என அழைக்கப்படும் அதிரம்பள்ளி அருவியும் இங்குள்ளது.
# டிராக்டபிள் நடவடிக்கை

**டிராக்டபிள் நடவடிக்கை** (*Operation Tractable*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் போது பிரான்சின் ஃபலேசு நகர்ப் பகுதி அருகே பல ஜெர்மானியப் படைப்பிரிவுகளைச் சுற்றி வளைக்க நேச நாட்டுப் படைகள் மேற்கொண்ட முயற்சி.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல்வழிப் படையெடுப்பு நார்மாண்டிப் பகுதியில் ஜூன் 6, 1944ல் துவங்கியது. இரு மாதங்கள் கடும் சண்டைக்குப்பின்னர் கடற்கரைப் பகுதியிலிருந்து பிரான்சின் உட்பகுதிக்கு நேச நாட்டுப் படைகள் முன்னேறத் தொடங்கின. இதனை முறியடிக்க ஜெர்மானியர்கள் நிகழ்த்திய லியூட்டிக் நடவடிக்கை தோல்வியில் முடிவடைந்தது. லியூட்டிக்கில் ஈடுபட்ட ஜெர்மானியப் படைப்பிரிவுகள் சுற்றி வளைக்கப்படும் அபாயம் உருவானது. லியூட்டிக் தாக்குதலில் ஜெர்மானியப் படைப்பிரிவுகள் நேச நாட்டுப் படை நிலைகளை ஆழமாக ஊடுருவித் தாக்கியதால், தாக்குதல் முறியடிக்கப்பட்டவுடன் முப்புறமும் எதிரிப்படைகளால சூழப்பட்டு சிக்கிக் கொண்டன. நேச நாட்டுப் படைநிலைகளின் இடையே ஜெர்மானியக் கட்டுப்பாட்டில் இருந்த பகுதி ஃபலேசு வீக்கப்பகுதி (Falaise Gap) என்று அழைக்கப்பட்டது. வடக்கில் கனடியப் படைகளும், மேற்கில் பிரிட்டானிய 2வது ஆர்மியும், தெற்கில் அமெரிக்க 1வது ஆர்மியும் இவ்வீக்கப்பகுதியை சூழ்ந்திருந்தன. இதன் நான்காவது புறத்தையும் கைப்பற்றி ஜெர்மானியர்களைச் சுற்றி வளைக்க நேச நாட்டுப் படைகள் வடக்கிலிருந்து டிராக்டபிள் நடவடிக்கையைத் தொடங்கின. இதில் 1வது கனடிய ஆர்மியும், 1வது போலந்திய கவச டிவிசனும் பங்கு கொண்டன.  
ஆகஸ்ட் 14, 1944ல் இத்தாக்குதல் தொடங்கியது. துவக்கத்தில் மெதுவாக இருந்தாலும் போலந்திய 1வது கவச டிவிசன் புதிய தாக்குதல் முறைகளைப் பயன்படுத்தி ஐந்து நாட்களில் கிட்டத்தட்ட ஜெர்மானியர்களைச் சுற்றிய படைவளையத்தைப் பூர்த்தியாக்கிவிட்டது. ஆகஸ்ட் 19ல் சில நூறு மீட்டர்களே ஜெர்மானியர்கள் தப்பிச் செல்வதற்கு இடைவெளி எஞ்சியிருந்தது. ஃபலேசு வீக்கப்பகுதியில் சிக்கியுள்ள படைப்பிரிவுகளை மீட்டு நேச நாட்டுப் படைவளையத்தை உடைக்க ஜெர்மானியப் படைகள் அடுத்த இரு நாட்களில் கடும் எதிர்த்தாக்குதலை மேற்கொண்டன. போலந்திய 1வது கவச டிவிசன் இவற்றைச் சமாளித்து ஆகஸ்ட் 21ம் தேதி அமெரிக்கப் படைப்பிரிவுகளுடன் கைகோர்த்துவிட்டது. ஃபலேசு வீக்கப்பகுதி ஃபலேசு இடைப்பகுதியாக (Falaise Pocket) மாறிவிட்டது. இதில் ஜெர்மானிய ஆர்மி குரூப் “பி” ஐச் சேர்ந்த 1,50,000 வீரர்கள் சிக்கிக்கொண்டனர். இவர்களுள் பலர் தப்பினாலும், பெரும்பாலானோர் அடுத்த சில நாட்களில் சரணடைந்தனர்.
# 1971 இந்தியப் பொதுத் தேர்தல்

இந்தியக் குடியரசின் ஐந்தாம் **நாடாளுமன்றத் தேர்தல் 1971** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஐந்தாவது மக்களவை கட்டமைக்கப்பட்டது. ஆட்சியிலிருந்த இந்திய தேசிய காங்கிரசு கட்சி 352 தொகுதிகளில் வென்று மீண்டும் ஆட்சியமைத்தது. இந்திரா காந்தி மூன்றாம் முறையாக பிரதமரானார்.
# 1971 இந்தியப் பொதுத் தேர்தல்

## பின்புலம்

இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். 1969ல் இந்திய தேசிய காங்கிரசு இரண்டாக பிளவுபட்டது. பிரதமர் இந்திரா காந்தி தலைமையில் ஒரு கட்சியும், காமராஜர், நிஜலிங்கப்பா, மொரார்ஜி தேசாய் தலைமையில் “நிறுவன காங்கிரசு” அல்லது ஸ்தாபனக் காங்கிரசு என்ற பெயரில் ஒரு கட்சியும் உருவாகின. மக்களவையில் பெரும்பான்மையை இழந்த இந்திரா திமுக, சிபிஎம் ஆகிய கட்சிகளின் வெளி ஆதரவுடன் இரு ஆண்டுகள் பதவியில் நீடித்தார். பதவிக்காலம் முடிய ஓராண்டுக்கு முன்னராகவே ஆட்சியைக் கலைத்துவிட்டு தேர்தலை சந்தித்தார். கரீபீ ஹடாவோ (வறுமையை ஒழி) என்ற புதிய கோஷத்துடன் அவர் செய்த பிரச்சாரம் மக்களை மிகவும் கவர்ந்தது. இந்திராவின் காங்கிரசு நிறுவன காங்கிரசு தலைமையிலான எதிர்க்கட்சிக் கூட்டணியை எளிதில் தோற்கடித்து 352 தொகுதிகளில் வென்றது.